དེང་སང་འཛམ་བུ་གླིང་འདིའི་སྒང་གི་ལུང་པ་ཡར་རྒྱས་ཕྱིན་པ་མང་པོའི་ནང་ལ།ཤེས་བྱ་ཡོན་ཏན་གྱིས་ཕོངས་པ་མེད།ཤེས་བྱ་ཡོན་ཏན་ག་ཚོད་ཡོད་ཀྱང་ཧ་ལས་རྒྱུ་གང་ཡང་མི་འདུགསྤྱི་ཚོགས་ནང་གསོད་རེས་གཏོང་བ་དང།མགོ་སྐོར་གཏོང་བ།ཁྲམ་པ་བཤོད་རྒྱུ་དེ་ཚོ་རྫོགས་རྒྱུ་མེད་པ་ཆུའི་གཉེར་མ་ནང་བཞིན་ཡོང་གི་ཡོད་པ་རེད།ཤེས་བྱ་ཡོན་ཏན་གཅིག་པུ་ལས་མེད་ན།དེས་མི་མགོ་གྲུང་པོ་བཟོ་རྒྱུ་དང།མི་ལ་མགོ་སྐོར་གཏོང་རྒྱུ།རྒྱབ་མདུན་ངོ་ལྐོག་བྱེད་སྟངས་ཀྱི་སློབ་སྦྱོང་སྤྲོད་པ་ལྟ་བུ་ཞིག་ཆགས་སྲིད་པ་ཡིན།དེ་འདྲ་ཡིན་སྟབས་དགེ་རྒན་ཚོའི་ངོས་ནས།ཕྲུ་གུ་ཚོ་ལྷག་བསམ་ཅན་ཞིག་ཡོང་ཐབས་ལ་རང་ཉིད་ཀྱི་ལག་ལེན་ཐོག་ནས།སོ་སོ་རང་ཉིད་དཔེ་མཚོན་དུ་བྱས་ཏེ་ཕྲུ་གྲུ་ཚོར་ངོ་སྤྲོད་བྱེད་དགོས་པ་འདི་ཧ་ཅང་གི་གལ་ཆེན་པོ་རེད་བསམ་པ་དྲན་གྱི་འདུག